b'\n_START_ARTICLE_\nUnibersidad ng Washington\n_START_PARAGRAPH_\nAng Unibersidad ng Washington (Ingles: University of Washington), karaniwang tinutukoy bilang\xc2\xa0Washington, UW, o U-Dub sa impormal, ay pangunahing pampublikong unibersidad sa pananaliksik na nakabase sa Seattle, estado ng\xc2\xa0Washington, Estados Unidos. Itinatag noong 1861, ang Washington ay isa sa mga pinakamatandang unibersidad sa West Coast._NEWLINE_Ang university ay may tatlong kampus: ang pangunahin at pinakamalaki ay nasa\xc2\xa0University District ng Seattle at dalawang iba pa ay nasa lungsod ng\xc2\xa0Tacoma at Bothell. Ang badyet at gastusin ng unibersidad para sa pamamahala at pananaliksik para sa piskal na taong 2014-15 ay inaasahang magiging $6.4 bilyon, na siyang isa sa pinakamataas sa buong Estados Unidos.\xc2\xa0Ang\xc2\xa0UW ay sumasakop sa higit 500 gusali, na na nakatirik sa higit 20 milyong piyeng parisukat ng espasyo, kabilang na ang University of Washington Plaza, ang 325 piyeng UW Tower, higit sa 26 aklatan, pati na rin ang mga sentrong pangkumperensya._NEWLINE_Ang Washington ay miyembro ng Association of American Universities. Sa atletika, ang unibersidad ay nakikipagkumpitensya sa NCAA Division i Pac-12 Conference (Pac-12). Ang koponang atletiko ng unibersidad ay tinatawag na Huskies.'